Қамысты мұнай-газ кен орны — Қазақстан Энциклопедиясы
"Қамысты мұнай-газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Қамысты мұнай-газ кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Қамысты мұнай-газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 219
TEXT: Қазақстан Энциклопедиясы Қамысты мұнай-газ кен орны - Атырау облысы Исатай ауданында, Атырау қаласынан батысқа қарай 80 км жерде орналасқан. Құрылымы 1960 жылы сейсмикалық барлау және құрылымдық бұрғылау арқылы анықталған. Іздестіру және барлау-бұрғылау жұмыстары 1962 жылы басталып, сол жылы кен орны ашылады. Барлау жұмыстары 1975 жылы аяқталған. Тектоникалық тұрғыдан кен орны – үш қанатты тұз күмбезді. Төменгі бор, ортаңғы юра және пермьтриас шөгінділері мұнайлы. Төменгі бор қабатында 3 мұнайлы, 2 газ-мұнайлы горизонт, ал ортаңғы юра шөгінділерінде 9, пермьтриаста 2 мұнайлы горизонт бар. Горизонттардың тереңдігі 199 – 783 м. Шоғыр түрі – қабаттық, күмбезді және тектоникалық қалқаланған қабаттық. Өнімді горизонттар терригендік шөгінділерден түзілген. Коллектордың ашық кеуектлігі 21-27%, өткізгіштігі 0, 140-1, 699 мкм 2. Мұнайға қаныққан қабаттың қалыңдығы 3, 2-14, 4 м, мұнайға қаныққандық коэффициенті 0, 75 – 0, 84. Бастапқы қабаттық қысымы 2, 38 – 8, 03 МПа, температурасы 20-40°С. Мұнайдың тығыздығы 0, 812-0, 919 г/см 3 шамасында өзгереді. Оның құрамында 0, 05-0, 9% күкірт, 1, 5-4, 92% парафин, 0, 06-4, 6% асфальтендер, 1, 85-17, 5% силикагелдік шайырлар бар. Газ құрамы 38, 56-78, 8% метаннан, 10, 28-25, 26% этаннан, 3, 32-19, 52% пропаннан тұрады. Шоғыр режимі – су қысымды. Хлоркальций типті қабат суларының тығыздығы 1, 16-1, 2 г/см 3, минералдылығы 252, 8-290, 4 г/л. Кен орны игерілуде. Қазақстан Республикасының табиғаты 3 том, 2 бөлім | Бұл үлгі мақалаларды автоматты түрде қосады
